Kamu bisa jelasin ke aku soal Reborn (Album Cherrybelle) dalam bahasa minangkabau?

Reborn marupakan sabuah album musik katigo karya Cherrybelle. Dirilis pado taun 2015 jo lagu utamonya nan bajudul "Malam Minggu" ciptoan Ade Govinda. Lagu Malam Minggu alah diputa di radio saluruah Indonesia sajak 12 Maret 2015. Album iko sakaligus debut dari Novi Herlina basamo Cherrybelle manggantian Anisa Rahma sajak bagabuang pado 16 Maret 2014. . Nan manarik di album ko adolah 3 personil Cherrybelle iyolah Cherly, Christy, Gigi manyanyi sacaro solo. Cherly Chibi jo lagunyo Dengarlah Suaraku, Christy Chibi jo lagunyo Will You Be My Love, dan Gigi Chibi jo lagunyo Terhebat. Cherrybelle juo mamasuakan lagu-lagu sabalunnyo nan alah dirilis babarapo taun lalu iyolah Pergi Ke Bulan nan parnah dinyanyian dek panyanyi legendaris Indonesia Tetty Kadi, dan Dunia Tersenyum nan parnah dijadian soundtrack film Crush. Album ko alah ado di Disc Tarra saluruah Indonesia.

Album iko sakaligus album tarakhia Cherrybelle basamo parusahoan rekaman Catz Records sahinggo kontrak Cherrybelle jo Catz Records barakhia di album ko dan salanjuiknyo Cherrybelle ka malanjuikan kariernyo di CBM Entertainment.

Album iko manjadi rekaman tarakhia Cherly, Felly, Gigi, Ryn, Kezia, dan Steffy basamo Cherrybelle. Satalah tu 6 anggotanyo rasmi kalua dari Cherrybelle. Alasannyo kalua dek karano alah indak sapaham lai jo visi dan misi manajemen. Satalah 6 anggotanyo kalua Cherrybelle hanyo manyisoan 3 anggotanyo sajo iyolah Angel, Christy, dan Novi.